དེ་ལྟར་རོང་བོ་དགོན་ཆེན་གྱི་གདན་ས་གསུམ་འདི་ནི་ཡབ་རྗེ་སྐལ་ལྡན་རྒྱ་མཚོ་སྐུ་ཕྲེང་རིམ་བྱོན་དང་།གྲུབ་ཆེན་ཆོས་པ་རིན་པོ་ཆེ་སྐུ་ཕྲེང་རིམ་བྱོན།རོང་བོ་ཁྲི་ཆེན་སྐུ་ཕྲེང་རིམ་བྱོན།མཁན་ཆེན་སྐུ་ཕྲེང་རིམ་བྱོན།རྫོང་དཀར་ཆེ་ཆུང་སྐུ་ཕྲེང་རིམ་བྱོན།རྒྱལ་མཁན་ཆེན་སྐུ་ཕྲེང་རིམ་བྱོན།བྱང་རྩེ་མཁན་པོ་སྐུ་ཕྲེང་རིམ་བྱོན།ཨ་རོལ་སྐུ་ཕྲེང་རིམ་བྱོན།ཁྲི་རྒན་སྐུ་ཕྲེང་རིམ་བྱོན་སོགས་ཀྱིས་དགོན་པ་འདི་ཆོས་སྲིད་གཉིས་ཀྱི་སྒོ་ནས་ལེགས་པར་བསྐྱངས་པས།ཆོས་སྡེ་འདིར་སྔ་གཞུག་ཏུ་མཁས་གྲུབ་གཉིས་ལྡན་གྱི་སྐྱེས་བུ་དམ་པ་མང་པོ་བྱོན་པ་དང་།ལྷ་རྟེན་ཆོས་གསུམ་གྱི་སྐོར་ཡང་མང་པོ་ཞིག་བཞུགས།སྤྱི་ལོ་ལོའི་ཡར་སྔོན་དུ་ཆོས་སྡེ་ཆེན་པོ་འདིར་མཚན་ཉིད་གྲྭ་ཚང་།རྒྱུད་པ་གྲྭ་ཚང་།དུས་འཁོར་གྲྭ་ཚང་།ཤར་བླ་བྲང་ནོར་བུ་གྲུ་འཛིན།ཤར་འཇམ་དབྱངས་ལྷ་ཁང་དང་།ཚོམས་ཆེན་འཛམ་གླིང་རྣམ་རྒྱལ།ལྷོ་ལྟའི་ལྷ་ཁང་།མགོན་ཁང་རྔམ་བརྗིད་རོལ་བ་སོགས་དང་།སྤྱི་བའི་ཚོགས་ཆེན་འདུ་ཁང་ཆེན་མོ་ཀ་བརྒྱ་མ།ས་འཛིན་ལྷ་ཁང་།ཏཱ་ཀཽ་ཤྲཱི་བློ་གྲོས་སེང་གེའི་སྐུ་གདུང་ལྷ་ཁང་།མགོན་པོ་རྭ་སྐྱེས་ལྷ་ཁང་།གྲུབ་ཆེན་ཆོས་པ་རིན་པོ་ཆེའི་སྐུ་གདུང་ལྷ་ཁང་།རོང་བོ་ཁྲི་ཆེན་ཚང་གི་དུས་གསུམ་སངས་རྒྱས་ལྷ་ཁང་།བྱང་ལྟའི་ལྷ་ཁང་།མགོན་ཁང་བཙན་པོ་མ།གཞུང་གི་མགོན་ཁང་།མཚན་ཉིད་གྲྭ་ཚང་གི་འདུ་ཁང་།བླ་བརྒྱུད་ལྷ་ཁང་།དྲི་གཙང་ཁང་།ལྷ་མོ་ཁང་།པར་ཁང་ཆེན་མོ།འཇམ་དབྱངས་ཀུན་གཟིགས་ལྷ་ཁང་།སྟོང་སྐུའི་ལྷ་ཁང་།དོན་ཡོད་ཞགས་པའི་ལྷ་ཁང་།བློ་བཟང་ལུང་རིགས་རྒྱ་མཚོའི་སྐུ་གདུང་ལྷ་ཁང་།རྒྱུད་པ་གྲྭ་ཚང་གི་འདུ་ཁང་།དྲི་གཙང་ཁང་།རྗེའི་ལྷ་ཁང་།མགོན་ཁང་།དུས་འཁོར་གྲྭ་ཚང་གི་འདུ་ཁང་།དུས་འཁོར་བློས་བསླངས་ཁང་།རྣམ་སྲས་མགོན་ཁང་།སྦྱིན་སྲེག་ཁང་།གཞན་ཡང་མཁན་ཆེན་བྱམས་ཁང་།སྨན་འཚོང་ཇོ་ཁང་།མཁར་སྒོའི་ཇོ་ཁང་།བྲག་དཀར་སྒོམ་ཁང་།བསྐོར་མཐའི་བདེ་གཤེགས་མཆོད་རྟེན་རྣམ་བརྒྱད།མཆོད་རྟེན་སྒོ་བཞི་མ།ཆོས་སྲིད་ཀྱི་ཁྲིམས་འཛིན་གཞུང་ཁང་གཅིག་བཅས་དང་།བླ་བྲང་ནི་ཤར་བླ་བྲང་དང་།རོང་བོ་ཁྲི་རྒན་བླ་བྲང་།རྫོང་དཀར་བླ་བྲང་།གཡེར་གཤོང་བླ་བྲང་།གཙོས་དགའ་ལྡན་གསེར་ཁྲིའི་བླ་བྲང་།རྒྱལ་མཁན་ཆེན་བླ་བྲང་།བསེ་ཁྲི་རྒན་བླ་བྲང་།མཚན་སྒྲོགས་བླ་བྲང་།ཤིང་བཟའ་བླ་བྲང་བཅས་དགུ་ཡོད་པ་དང་།ནང་ཆེན་ནི་ཨ་རོལ་ནང་ཆེན།མཁན་ཆེན་ནང་ཆེན།བྲག་དཀར་སྔགས་རམས་པའི་ནང་ཆེན།ཁྲི་རྒན་ནང་ཆེན།ཚོ་འདུ་མཁན་པོའི་ནང་ཆེན།བྱང་རྩེ་ནང་ཆེན།བདེ་ཆེན་ལྷོ་བྲག་ནང་ཆེན།སྨན་འཚོང་ནང་ཆེན།ཆུ་ཅའི་ནང་ཆེན།བདེ་ཆེན་བཙན་པོ་མའི་ནང་ཆེན།འདན་ཚང་གི་ནང་ཆེན།ཐིག་མོ་ནང་ཆེན།བྲག་དཀར་ཆུང་བའི་ནང་ཆེན།རྫོང་སྔོན་ནང་ཆེན།སྟག་གེ་ནང་ཆེན།ཨ་ལགས་འཇིགས་མེད་ཚང་གི་ནང་ཆེན།སྒོ་དམར་ནང་ཆེན།བིས་པ་ཚང་གི་ནང་ཆེན།ནང་སོ་སྐུ་སྐྱེས་ནང་ཆེན།ཚོ་འདུ་གྲུབ་ཆེན་ཚང་གི་ནང་ཆེན།ཨ་ལགས་མགོན་པོ་དོན་གྲུབ་ཀྱི་ནང་ཆེན་བཅས་ཉེར་གཉིས་ཡོད།གྲྭ་ཤག་སུམ་བརྒྱ་ལྷག་དང་རྟེན་བཞེངས་ཀྱི་སྐོར་མང་པོ་ཡོད།རྒྱུན་བཞུགས་ཀྱི་བླ་སྤྲུལ་ཆེ་ཆུང་བཞི་ཅུ་ལྷག་དང་།དགེ་འདུན་པ་ཆིག་སྟོང་ལྷག་བཞུགས།དགོན་པའི་མདུན་གྱི་ཅོག་ཙེ་བར་མའི་སྟེང་རྨ་རྒྱལ་སྦོམ་རའི་ལྷ་ཐོ་དང་།ཅོག་ཙེ་གོང་མའི་སྟེང་བདུད་འདུལ་མཆོད་རྟེན་མཐོ་ཚད་ལ་ཁང་བརྩེགས་གཉིས་ཙམ་ཡོད་པ་བཅས་བཞུགས།སྐབས་དེར་ལྷ་ཁང་དང་འདུ་ཁང་རྣམས་ཀྱི་ས་ཁྱོན་ལ་ཁང་བ་གྱན་ཆིག་སྟོང་བདུན་བརྒྱ་ལྷག་དང་།ནང་ཆེན་དང་གཞུང་ཁང་རྣམས་ཀྱི་ས་ཁྱོན་ལ་ཁང་བ་གྱན་བཞི་སྟོང་ཉིས་བརྒྱ་ལྷགགྲྭ་ཤག་རྣམས་ཀྱི་ས་ཁྱོན་ལ་ཁང་བ་གྱན་དགུ་སྟོང་ཆིག་བརྒྱ་དང་སྤྱིའི་ས་ཁྱོན་ལ་སྤྱི་ཁྲི་གྲུ་བཞི་མ་ཆིག་སྟོང་སུམ་བརྒྱ་ལྷག་ཡོད།